Foto: KUN.UZ Toshkent tumanida 2014 yilning 19 dekabr kuni Chinoz tumanida yashovchi, 1969 yilda tug‘ilgan E.H. aldash yo‘li bilan, Toshkent shahrida yashovchi, 1963 yilda tug‘ilgan B.I.ning ishonchini suiste’mol qilib, Toshkent tumanida joylashgan 12 sotix yerini «nomingizga rasmiylashtirib beraman» – deb aldab, undan 30.000 dollar pulini olib, shu kunga qadar pulini bermay, yer hujjatlarini rasmiylashtirib bermagan. Bu haqda Toshkent viloyati Ichki ishlar boshqarmasi axborot xizmati xabar bermoqda. Ushbu holat yuzasidan unga nisbatan O‘zbekiston Respublikasi Jinoyat Kodeksining 168-moddasi bilan jinoyat ishi qo‘zg‘atildi. Tergovni IIB olib bormoqda.